Regiones de Francia

Francia es divide in dece-octo regiones administrative (francese: régions), del quale tredece se trova in Francia metropolitan (in Europa), durante que le altere cinque es regiones ultramarin (non a confunder con le collectivitates ultramarin, que ha un stato semi-autonome).

Le tredece regiones administrative metropolitan (include Corsica desde 2019) es ulteriormente subdividite in duo a tredece departamentos administrative, con le prefecto de cata departamento del centro administrative del region qui agi etiam como prefecto regional. Le regiones ultramarin consiste de un sol departamento cata uno, e ha, pro isto, anque le stato de departamento ultramarin.

Le majoritate del regiones administrative ha etiam le stato de collectivitates territorial regional, que include un governamento local, con collectivitates departmental e communal sub le nivello del region. Le exceptiones es Corsica, Guiana francese, Mayotte e Martinica, ubi le functiones del region e del departamento es gerite per un sol governamento local que ha jurisdiction consolidate e que es cognoscite como collectivitates territorial unic.

Le regiones metropolitan es:

Hauts-de-France, Alte Francia
Auvergne-Rhône-Alpes, Alvernia-Rhodano-Alpes
Bourgogne-Franche-Comté, Burgundia-Franc Contato
Bretagne, Britannia
Centre-Val de Loire, Centro-Val de Loira
Corse, Corsica
Grand Est, Grande Est
Île-de-France, Insula de Francia
Normadie, Normandia
Nouvelle Aquitaine, Nove Aquitania
Occitanie, Occitania
Pays de la Loire, Pais del Loira
Provence-Alpes-Côte d’Azur, Provencia-Alpes-Costa Azur o PACA

Le regiones de ultramar es:

Guadeloupe, Guadalupe
Guyane, Guyana
Martinique, Martinica
Mayotte, Mayotte
La Réunion, Le Reunion